recursal/SuperWikiNEXT-32B huggingface dataset:
**মুহম্মদ হাবিবুর রহমান** একজন বাঙালি বুদ্ধিজীবী ছিলেন যিনি ১৯৭১ বাংলাদেশের মুক্তিযুদ্ধে নিহত হন এবং বাংলাদেশ সরকার তাকে একজন শহীদ হিসাবে স্বীকৃতি প্রদান করে।

প্রাথমিক জীবন
-------------

হাবিবুর রহমান ১৯৩৩ সালের ১ জানুয়ারি ব্রিটিশ ভারতের নোয়াখালী জেলা বালিয়াধারে জন্মগ্রহণ করেন। তিনি ১৯৩৮ সালে দত্তপাড়া উচ্চ বিদ্যালয় থেকে এসএসসি এবং ১৯৪০ সালে কলকাতা ইসলামিয়া কলেজ থেকে এইচএসসি পাস করেন। তিনি কলকাতার প্রেসিডেন্সি কলেজ থেকে গণিতে স্নাতকোত্তর পড়াশোনা শেষ করেন । তিনি আলীগড় বিশ্ববিদ্যালয় থেকে গণিতে স্নাতকোত্তর শেষ করেন।

পেশা
----

তিনি ১৯৪৬ সালে গণিতের অধ্যাপক হিসাবে ঢাকা কলেজে যোগদান করেন। ১৯৫১ সালে তিনি যুক্তরাজ্যের কেমব্রিজ বিশ্ববিদ্যালয়ে পড়াশুনার জন্য সরকারি অর্থায়ন পান। ১৯৫৩ সালে তিনি গণিতে ত্রিপোস শেষ করে কেমব্রিজ থেকে স্নাতক হন। ১৯৫৪ সালে রাজশাহী বিশ্ববিদ্যালয়ে যোগদানের আগে তিনি কলকাতার প্রেসিডেন্সি কলেজে চাকরি করেন। তিনি গণিতের অধ্যাপক হিসাবে যোগদান করেন এবং ১৯৫৮ সালে পাঠক হিসাবে পদোন্নতি লাভ করেছিলেন। ১৯৬২ সালে তিনি যুক্তরাষ্ট্রে প্রয়োগিত গণিতে উচ্চতর পড়াশোনা করেন। ১৯৬৪ থেকে ১৯৬৬ সাল পর্যন্ত তিনি রাজশাহী বিশ্ববিদ্যালয়ের গণিত বিভাগের চেয়ারম্যানের দায়িত্ব পালন করেন। ১৯৬৭ থেকে ১৯৭০ সাল পর্যন্ত তিনি রাজশাহী বিশ্ববিদ্যালয়ের আমির আলী হলের প্রচারকের দায়িত্ব পালন করেন এবং পরে গণিত বিভাগের চেয়ারম্যান হিসাবে ফিরে আসেন। তিনি ঢাকা যুক্তিবাদী ক্লাবের সদস্য ছিলেন।

মৃত্যুবরণ
---------

একাত্তরের ১৫ ই এপ্রিল পাকিস্তান সেনাবাহিনী তাকে তার পরিবারের সামনে থেকে বাসা থেকে ধরে নিয়ে যায় এবং তিনি আর ফিরে আসে নি, তাকে মৃত বলে ধারণা করা হয়। রাজশাহী বিশ্ববিদ্যালয় তার নামে শহীদ হাবিবুর রহমান হল নামকরণ করেছে। হলের প্রবেশ পথে তার একটি আবক্ষ মূর্তি রয়েছে। এছাড়াও তিনি বাংলাদেশের দ্বিতীয় সর্বোচ্চ বেসামরিক পুরষ্কারে "একুশে পদক"-এ ভূষিত হয়েছেন।

তথ্যসূত্র
---------

1. ↑  "::: Star Campus :::"। *archive.thedailystar.net*। ২০১৮-১২-১৫ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৯।
2. ↑  "Dr Zoha first martyred intellectual"। *bssnews.net* (ইংরেজি ভাষায়)। ২০১৭-০৮-০২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
3. 1 2 3  মোহাম্মদ ফায়েকউজ্জামান (২০১২)। "রহমান, মুহাম্মদ হাবিবর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  De, Barun; Samāddāra, Raṇabīra (১৯৯৭)। *State, development, and political culture: Bangladesh and India* (ইংরেজি ভাষায়)। Har-Anand Publications।
5. ↑  "Honouring a Rare Sacrifice"। *The Daily Star* (ইংরেজি ভাষায়)। ২০১১-০৩-৩১। ২০১৮-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৯।
**জর্জ ডেনিস প্যাট্রিক কার্লিন** (১২ই মে, ১৯৩৭ - ২২ জুন, ২০০৮) একজন আমেরিকান স্ট্যান্ড-আপ কৌতুকাভিনেতা, অভিনেতা, লেখক এবং সামাজিক সমালোচক ছিলেন। তিনি ব্ল্যাক কমেডি এবং রাজনীতি, ইংরেজি ভাষা, মনোবিজ্ঞান, ধর্ম এবং বিভিন্ন নিষিদ্ধ বিষয় মঞ্চে রসিকতার সাথে প্রতিবিম্বায়নের জন্য খ্যাত ছিলেন। সর্বকালের অন্যতম গুরুত্বপূর্ণ এবং প্রভাবশালী আমেরিকান স্ট্যান্ড-আপ কমিক হিসাবে ব্যাপকভাবে বিবেচিত, কার্লিনকে একটি পত্রিকা "কাউন্টার কালচারের ডিন" হিসাবে আখ্যায়িত করেছিল।

এইচবিওর জন্য কার্লিনের ১৪টি স্পেশাল স্ট্যান্ড-আপ কমেডি প্রথম চিত্রিত হয়েছিল ১৯৭৭ সালে। ১৯৮০ এর পর হতে, কার্লিনের কাজের বিষয়বস্তু আমেরিকান সমাজের আর্থসাংস্কৃতিক সমালোচনার দিকেই মনোনিবেশ করেছিল। তিনি প্রায়শই মার্কিন যুক্তরাষ্ট্রের সমসাময়িক রাজনৈতিক ইস্যুতে মন্তব্য করেছিলেন এবং আমেরিকান সংস্কৃতির বাড়াবাড়ি নিয়ে ব্যঙ্গ করতেন। তিনি তিন দশকের জনি কারসন যুগের দ্য টনাইট শোতে প্রায়শই অভিনেতা এবং অতিথি হোস্ট ছিলেন এবং ১৯৭৫ সালে "স্যাটারডে নাইট লাইভ"-এর প্রথম পর্বটি হোস্ট করেছিলেন।

প্রাথমিক জীবন
-------------

জর্জ ডেনিস প্যাট্রিক কার্লিন ১৯৩৭ সালের ১২ই মে নিউ ইয়র্কের ম্যানহাটনে জন্মগ্রহণ করেছিলেন, তিনি সেক্রেটারি মেরি কার্লিন (এনিয়ে বিয়েরি) এবং দ্য সান এর বিজ্ঞাপনের পরিচালক প্যাট্রিক জন কার্লিনের ঘরে বড় ছেলে হিসেবেই জন্মগ্রহণ করেছিলেন।

কর্মজীবন
--------

Carlin (right) with singer Buddy Greco in *Away We Go* (1967)
১৯৫৯ সালে, কার্লিন জ্যাক টেক্সাসের ফোর্ট ওয়ার্থের রেডিও স্টেশন কেএক্সএলের ডিজে বার্নসের সাথে দেখা করেছিলেন। সেখানেই তারা একটি কৌতুক দল গঠন করেছিল।

তথ্যসূত্র
---------

1. ↑  Norman, Michael (জুন ২৩, ২০০৮)। "George Carlin, counterculture comedians' dean, dies at 71"। *The Plain Dealer*। Cleveland, Ohio। সংগ্রহের তারিখ জুন ১০, ২০১৪।
2. ↑  Carlin, George (নভেম্বর ১৭, ২০০১)। *Complaints and Grievances* (TV)। HBO। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Carlin, George (নভেম্বর ১০, ২০০৯)। "The Old Man and the Sunbeam"। *Last Words*। New York: Free Press। পৃষ্ঠা 6। আইএসবিএন 1-4391-7295-1। Lying there in New York Hospital, my first definitive act on this planet was to vomit.
[[চিত্র:Fan (drawing).jpg|থাম্ব|

একটি হাতপাখার চিত্র]]
হাতপাখা হচ্ছে গরমে বিশেষত গ্রীষ্মকালে প্রশান্তির জন্য ব্যবহৃত হাতে চালিত পাখা। এটি বাংলাসহ বিশ্বের অন্যান্য অঞ্চলের ইতিহাস ও ঐতিহ্যের একটি অংশ।

ইতিহাস
------

হাতপাখা তৈরি ও ব্যবহারের ইতিহাস বহু প্রাচীন। প্রায় তিন হাজার বছর গ্রিক-রােমান যুগেও হাতপাখার প্রচলন ছিল। তৎকালীন রাজাদের সিংহাসনের দুই পাশে ময়ূরের পালক বা রেশমি কাপড়ের তৈরি পাখা হাতে ডানে-বাঁয়ে দাঁড়িয়ে বাতাস করার প্রচলন ছিল।অনেকেই শৌখিন বেশে কাছারিঘরে ছাদ বরাবর কড়িকাঠে ঝাুলিয়ে রাখতেন। এই ধরনের বড় হাতপাখা কাপড়ের তৈরি ছিল যা রশি টেনে চালানাে হতো।

বৈশিষ্ট্য
---------

প্রাচীন সময়ে বেত, বাঁশ, তালগাছের ডাল, তালের পাতা বা কাপড় দিয়ে হাতপাখা তৈরি করা হলেও আধুনিক সময়ে প্লাস্টিকসহ অন্যান্য বিভিন্ন উপাদানের সমন্বয়ে তৈরি হাতপাখা পাওয়া যায়। এসব হাতপাখাতে বিভিন্ন কারুকাজও করা হয়ে থাকে যা নকশি পাখা নামে পরিচিত এবং অনেকটা নকশিকাঁথার মতাে। তবে পাখার ক্ষেত্রফল কম হওয়ায় সেখানে বিস্তৃত কারুকাজের সুযােগ কম। তবে সুতা দিয়ে পাখার গায়ে পাখি, ফুল, লতাপাতা, কারও মানুষের নাম অথবা চিহ্ন ফুটিয়ে তােলা হয়। বাংলাদেশের বিভিন্ন অঞ্চলে বিশেষ করে ময়মনসিংহ, নরসিংদী, রংপুর, দিনাজপুরসহ দেশের উত্তরাঞ্চলের বেশ কিছু জেলায় হাতপাখা বাণিজ্যিকভাবে উৎপাদিত হয়। শীতের মাঝামাঝি সময়ে তালপাতার পাখা তৈরির কাজ শুরু হয়ে থাকে যা গ্রীষ্ম পর্যন্ত স্থায়ী হয়।

উপকরণ ও বুননশৈলী
----------------

তালপাতা বা বাঁশ, বাঁশের কঞ্চি ও সুই-সুতা হলাে হাতপাখার উপকরণ। প্রথমে তিন-চার ঘণ্টা পানিতে ভিজিয়ে অথবা রোদে রাখা হয় পাতা। তারপর সেই পাতাকে সুবিধামত আকারে কাটা, সরু লম্বা কাঠি দিয়ে বাঁধা, রং করা প্রভৃতি পর্বের মধ্য দিয়ে পাখা তৈরি হয়। কেবল তালপাতা দিয়েও পাখা তৈরি করা যায় এতে অতিরিক্ত হিসেবে কেবল সুতার প্রয়োজন হতে পারে যদিও সুতা ছাড়াও তালপাতার পাখা তৈরি সম্ভব। একটি তালপাতা থেকে একাধিক পাখা তৈরি করা যায়। বর্তমানে তালগাছ কমে আসার ও সর্বত্র বিদ্যুতের সরবরাহ থাকায় এর উৎপাদন কমে গিয়েছে। তবে আধুনিক সময়ে প্লাস্টিকের তৈরি হাতপাখাও পাওয়া যায় যা সাধারণত কলের তৈরি।

তথ্যসুত্র
---------

1. ↑  Bangla, Aparajeo। "তালপাতার হাতপাখায় জীবনগাঁথা...পুঁজি সঙ্কটই বড় বাধা"। *Aparajeo Bangla* (ইংরেজি ভাষায়)। সংগ্রহের তারিখ ২০২২-১০-১২।
2. 1 2  পারভেজ, আনোয়ার। "কাহালুর হাতপাখা ব্যবসায় বৈশাখী হাওয়া"। *Prothomalo*। সংগ্রহের তারিখ ২০২২-১০-১২। [*স্থায়ীভাবে অকার্যকর সংযোগ*]
3. ↑  "নকশি পাখা - বাংলাপিডিয়া"। *bn.banglapedia.org*। সংগ্রহের তারিখ ২০২২-১০-১২।
4. ↑  "হাতপাখার নেশায় ৫৭ বছর"। *Newsbangla24*। সংগ্রহের তারিখ ২০২২-১০-১২।
5. ↑  "হাতপাখার সাতকাহন"। *Jugantor* (ইংরেজি ভাষায়)। সংগ্রহের তারিখ ২০২২-১০-১২।
**মিকায়েল সিলভেস্ত্র্‌** (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লিগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন।

১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।

সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন।[] সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।

বহিঃসংযোগ
---------

* সকারবেসে মিকায়েল সিলভেস্ত্র্‌ (ইংরেজি) উইকিউপাত্তে এটি সম্পাদনা করুন
**গ্রাগ্স-পা-র্গ্যাল-ম্ত্শান** (ওয়াইলি: *grags pa rgyal mtshan*) (১৩৬৫-১৪৪৮) ঝ্বা-লু বৌদ্ধবিহারের ত্রয়োদশ ও পঞ্চদশ প্রধান ছিলেন।

সংক্ষিপ্ত জীবনী
---------------

গ্রাগ্স-পা-র্গ্যাল-ম্ত্শান ঝ্বা-লু বৌদ্ধবিহারের দ্বাদশ প্রধান রিন-ছেন-র্নাম-র্গ্যালের (ওয়াইলি: *rin chen rman rgyal*) ছাত্র ছিলেন এবং তার নিকট হতে শিক্ষার্থী ও ভিক্ষুর শপথ গ্রহণ করেন। ১৩৮৯ খ্রিষ্টাব্দে তিনি ঝ্বা-লু বৌদ্ধবিহারের প্রধান পদে নির্বাচিত হন। দুই বছর পরে তিনি গোং-মা-গ্রাগ্স-পা-র্গ্যাল-ম্ত্শান নামক ফাগ-মো-গ্রু-পা রাজবংশের রাজার ধর্মীয় উপদেষ্টা নিযুক্ত হন। ১৪০৪ খ্রিষ্টাব্দে তিনি ম্খাস-গ্রুব-সাংস-র্গ্যাস-দ্পাল-রিন (ওয়াইলি: *mkhas grub sangs rgyas dpal rin*) নামক তার শিষ্যকে ঝ্বা-লু বৌদ্ধবিহারের প্রধান হিসেবে নির্বাচিত করেন যিনি পরবর্তী আট বছর ঐ পদে থেকে অবসর নেন। ফলে ১৪১৩ খ্রিষ্টাব্দে গ্রাগ্স-পা-র্গ্যাল-ম্ত্শান পুনরায় ঐ বিহারের প্রধান পদে অধিষ্ঠিত হন ও ঐ পদে প্রায় সাতাশ বছর থাকেন। এরপর তিনি 'খ্রুল-ঝিগ-ত্শুল-খ্রিম্স-র্গ্যাল-ম্ত্শান (ওয়াইলি: *'khrul zhig tshul khrims rgyal mtshan*) নামক এক পন্ডিতকে পরবর্তী প্রধানের পদে নির্বাচিত করে রি-ফুগ নামক স্থানে জীবনের শেষ আট বছর অতিবাহিত করেন।

তথ্যসূত্র
---------

1. ↑  Wood, Ben (2010-05)। "Drakpa Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-29।  এখানে তারিখের মান পরীক্ষা করুন: `|তারিখ=` (সাহায্য)

|  |  |  |
| --- | --- | --- |
| পূর্বসূরীরিন-ছেন-র্নাম-র্গ্যাল | **গ্রাগ্স-পা-র্গ্যাল-ম্ত্শান  ঝ্বা-লু বৌদ্ধবিহারের ত্রয়োদশ প্রধান** | উত্তরসূরীম্খাস-গ্রুব-সাংস-র্গ্যাস-দ্পাল-রিন |
|

|  |  |  |
| --- | --- | --- |
| পূর্বসূরীম্খাস-গ্রুব-সাংস-র্গ্যাস-দ্পাল-রিন | **গ্রাগ্স-পা-র্গ্যাল-ম্ত্শান  ঝ্বা-লু বৌদ্ধবিহারের পঞ্চদশ প্রধান** | উত্তরসূরী'খ্রুল-ঝিগ-ত্শুল-খ্রিম্স-র্গ্যাল-ম্ত্শান |
|
**অর্থের বিনিময়ে ফতোয়া কেলেঙ্কারি** হল নগদ অর্থের বিনিময়ে ফতোয়া প্রদান। ২০০৬ সালের সেপ্টেম্বর মাসে ভারতের একটি বিশিষ্ট ইসলামিক বিদ্যালয়ে নগদ অর্থের বিনিময়ে ফতোয়া প্রদান করা হয়, যা একটি টিভি চ্যানেল স্টিং অপারেশনের মাধ্যমে লাইভ সম্প্রচার করে, যেখানে দেখা যায় বেশ কয়েকজন আলেম ফতোয়া জারির বিনিময়ে ঘুষ নিচ্ছেন, এমনকি দাবিও করছেন।

এতে জড়িত আলেমদের মধ্যে ছিলেন ভারতের সর্বাধিক বিখ্যাত ইসলামী বিদ্যালয় দারুল উলুম দেওবন্দের ফতওয়া বিভাগের প্রধান মুফতি হাবিবুর রহমান। স্টার টিভি চ্যানেল ছয় মাস ধরে কোবরাপোস্টের সহযোগিতায় গোপন ক্যামেরা পরিহিত আন্ডারকভার রিপোর্টারদের দ্বারা স্টিং অপারেশনটি পরিচালনা করে এবং স্টার টিভির ‘বেনাকাব’ প্রোগ্রামে সম্প্রচারিত হয়। এতে দেখা গেছে যে কিছু আলেম ৬০ ডলারের কম ঘুষ গ্রহণ করছে এবং সাংবাদিকদের অনুরোধ করা বিষয়ে উর্দুতে ফতোয়া হস্তান্তর করছে। ফতোয়াগুলি বিভিন্ন ধরনের ছিল যার মধ্যে রয়েছে: ক্রেডিট কার্ড, ডাবল বিছানা, ক্যামেরা সজ্জিত সেল ফোন ব্যবহার থেকে মুসলমানদের নিষেধ করা, এবং চলচ্চিত্রে অভিনয় করা, তাদের অঙ্গ দান করা, তাদের সন্তানদের ইংরেজি শেখানো, টিভি দেখার পাশাপাশি টিভি দেখার সমর্থনে আরেকটি ফতোয়া। ইত্যাদি।

প্রতিক্রিয়া
------------

ওলামা এবং মুফতিরা (প্রবীণ পণ্ডিত ও আলেম) ফতোয়ার জন্য ঘুষ নেওয়াকে "লজ্জাজনক" এবং "নিন্দনীয়" বলে বর্ণনা করেছেন। দারুল উলূম ওয়াকফ দেওবন্দের মুফতি আহসান কাসেমি সাহেব বলেন, ফতোয়া জারির জন্য অর্থ নেওয়া ‘বেআইনী’ এবং ইহা শরীয়তে অপরাধ। 

এই কেলেঙ্কারির ফলে উলামায়ে কেরাম ও মুফতিদের পাশাপাশি মুসলিম জনগণের মধ্যে "কী কী ফতোয়া গঠন" এবং এর দ্বারা "ফতোয়া দেওয়ার বৈধ কর্তৃত্ব রয়েছে কিনা" ইত্যাদি প্রশ্নে বিতর্ক সৃষ্টি করেছিল। একটি মাদ্রাসার ছাত্ররা আলেমদের তীব্র নিন্দা জানায় এবং মুফতি যে মসজিদের ক্যামেরায় ধরা পড়েছিল তাদের জামাতকে তীব্র নিন্দা জানায়, মুফতি তাদের সামনে না আসা পর্যন্ত নামাজ পড়তে অস্বীকৃতি জানায়, পরে তিনি টাকা নেওয়ার কথা স্বীকার করে এবং ক্ষমা প্রার্থনা করে।

তথ্যসূত্র
---------

1. 1 2  "Islamic school hit by cash-for-fatwas scandal"। *www.iol.co.za* (ইংরেজি ভাষায়)। সংগ্রহের তারিখ ২০২১-০৫-২২।
2. 1 2 3  ADIGA, ARAVIND (২০০৬-০৯-২১)। "India's Cash-for-Fatwa Scandal"। *Time* (ইংরেজি ভাষায়)। আইএসএসএন 0040-781X। সংগ্রহের তারিখ ২০২১-০৫-২২।
3. ↑  "Muftis Caught On Camera Taking Money to Issue Fatwas"। *Arab News* (ইংরেজি ভাষায়)। ২০০৬-০৯-১৮। সংগ্রহের তারিখ ২০২১-০৫-২২।
4. ↑  "Senior Mufti of Deoband suspended after shown receiving money"। *One India*। ১৭ সেপ্টেম্বর ২০০৬।
5. ↑  Adiga, Aravind (২১ সেপ্টেম্বর ২০০৬)। "India's Cash-for-Fatwa Scandal"। *Time*।
**রাজ্যেশ্বর মিত্র** ( ৩০ সেপ্টেম্বর ১৯১৭ – ১৮ জানুয়ারি ১৯৯৫) ছিলেন বিংশ শতকের বাংলার বিশিষ্ট সঙ্গীতজ্ঞ, সঙ্গীত সমালোচক এবং সঙ্গীত বিষয়ের গ্রন্থরচয়িতা।

জন্ম ও সঙ্গীতশিক্ষা জীবন
------------------------

রাজ্যেশ্বর মিত্রের জন্ম ১৯১৭ খ্রিস্টাব্দের ৩০ শে সেপ্টেম্বর বৃটিশ ভারতের অধুনা পশ্চিমবঙ্গের আগরতলায়। পিতা অমরনাথ মিত্র। তার পৈতৃক বাড়ি ছিল অধুনা পশ্চিমবঙ্গের উত্তর চব্বিশ পরগনা জেলার পানিহাটিতে। তিনি ১৯৩৮ খ্রিস্টাব্দে হুগলি কলেজ থেকে বি.এ পাশ করেন এবং ১৯৪৪ খ্রিস্টাব্দে কলকাতা বিশ্ববিদ্যালয়ের ইনস্টিটিউট অফ এগ্রিকালচার থেকে ডিপ্লোমা লাভ করেন।

কর্মজীবন
--------

রাজ্যেশ্বর মিত্র দীর্ঘ বত্রিশ বৎসর কেন্দ্রীয় অর্ডিন্যান্স ফ্যাক্টরিতে কর্মরত ছিলেন। কিন্তু এর মধ্যে সংগীত চর্চা চালিয়ে গেছেন। তিনি প্রখ্যাত টপ্পাগায়ক এবং ধ্রুপদী গানের অন্যতম শিল্পী  কালীপদ পাঠকের কাছে পুরাতনী বাংলা গানের তালিম নেন।  সুবিনয় রায়ের কাছে শেখেন রবীন্দ্র সঙ্গীত। তবে নিধুবাবুর টপ্পা ও ভারতীয় মার্গ সঙ্গীত তথা উচ্চাঙ্গ সংগীতে তিনি বিশেষ পারদর্শিতা অর্জন করেছিলেন। কলকাতার  রবীন্দ্রভারতী বিশ্ববিদ্যালয়ে যুক্ত ছিলেন। বিশ্বভারতী বিশ্ববিদ্যালয় আমন্ত্রিত অধ্যাপক হিসাবেও কাজ করেছেন। দীর্ঘদিন ধরে বাংলা সাহিত্য পত্রিকা *দেশে* শার্ঙ্গদেব *নামে সঙ্গীত সমালোচনা করেছেন। রাজ্যেশ্বরই প্রথম বিগত শতকের বাংলা গানের রীতিনীতি, ইতিহাসের দৃষ্টিকোণ ইত্যাদি নিয়ে বিশদ আলোচনা করেছেন তার রচিত বিভিন্ন গ্রন্থে, যার ফলে শুধু সঙ্গীতের পরম্পরা নয়, সৃষ্টিগত পরিবর্তনের বিভিন্ন দিকেও আলোকপাত করে।এছাড়াও ভারতীয় মার্গ সঙ্গীত, ধর্মশাস্ত্র, দর্শন ইত্যাদি বিষয়ে বহু গ্রন্থ রচনা করেছেন। তার রচিত ও প্রকাশিত গ্রন্থগুলি হল –*

* *বাংলা সঙ্গীত* ( ২ খণ্ড)
* *বাংলার গীতিকার ও বাংলা গানের নানান দিক*
* *মুঘল ভারতের সঙ্গীত চিন্তা*
* *সঙ্গীত সমীক্ষা*
* *উত্তর ভারতীয় সঙ্গীত*
* *বৈদিক ঐতিহ্যে নামগান*
* *আর্যভারতের সঙ্গীত চিন্তা*
* *বেদগানের প্রাকৃত রূপ*
* *বেদগানের রীতি প্রকৃতি*
* *নিধুবাবুর গান* (স্বরলিপি)
* *অতুলপ্রসাদ সেনের জীবনী ( সাহিত্য সাধক চরিতমালা)*
* *মহাভারত চিন্তা*
* *স্বর্ণলোক ও দেবসভ্যতা*
* *শ্রীধর কথকের গান* ( জীবদ্দশায় অপ্রকাশিত) ইত্যাদি।

জীবনাবসান
---------

রাজ্যেশ্বর মিত্র ১৯৯৫ খ্রিস্টাব্দের ১৮ ই জানুয়ারি প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৪৭, আইএসবিএন ৯৭৮-৮১-৭৯৫৫-২৯২-৬
**হরিসাধন দাশগুপ্ত** (১৯২৩–১৯ আগস্ট ১৯৯৬) ছিলেন কলকাতার একজন ভারতীয় চলচ্চিত্র পরিচালক যিনি বিংশশতকের পঞ্চাশ ও ষাটের দশকে অত্যন্ত সফলতা লাভ করেন। সার্থক তথ্যচিত্র রচয়িতা হিসাবে তাঁর বিশেষ খ্যাতি। বাংলার  জনজীবনের অত্যন্ত গুরুত্বপূর্ণ বিষয়গুলির সার্থক রূপায়ণে অত্যন্ত পারদর্শী ছিলেন। 

হরিসাধন দাশগুপ্তর জন্ম বৃটিশ ভারতের কলকাতায়। পিতা কলকাতা ট্রপিক্যাল স্কুলের ডিরেক্টর ডা বিরাজমোহন দাশগুপ্ত। হরিসাধন অ্যাকাউন্টেসি পড়তে প্রথমে ইউনিভার্সিটি অব সাউদার্ন ক্যালিফোর্নিয়া এবং পরে ইউনিভার্সিটি অব ক্যালিফোর্নিয়া, লস অ্যাঞ্জেলস - এ চলচ্চিত্র নির্মাণ নিয়ে পড়াশোনার করেন।  একসময় তিনি হলিউডের প্রখ্যাত প্রযোজক আরভিং পিচেলের কাছে হাতে কলমে শিক্ষা নেন। শিক্ষানবিশী শেষ করার পর কলকাতায় ফিরে আসেন এবং তথ্যচিত্র তৈরিতে মনোনিবেশ করেন।

দীর্ঘ কর্মজীবনে তিনি অসংখ্য দীর্ঘ ও স্বল্পদৈর্ঘের তথ্যচিত্র নির্মাণ করেন। সেগুলির মধ্যে উল্লেখযোগ্য তথ্যচিত্রগুলি হল -  "পাঁচথুপি: এ ভিলেজ ইন ওয়েস্টবেঙ্গল" (১৯৫৫), "প্যানোরামা অফ ওয়েস্ট বেঙ্গল"(১৯৬১) , "গ্লিম্পসেস অব ইন্ডিয়া"(১৯৬৫) "দ্য অটোমোবাইল ইন্ড্রাস্ট্রি ইন ইন্ডিয়া" (১৯৬৯) "দ্য মালাবার স্টোরি", "কোনারক" প্রভৃতি।  তিনি ভারতের সবচেয়ে বড়ো বেসরকারি কোম্পানি  টাটা স্টিলের উপর নির্মিত তথ্যচিত্র- "দ্য স্টোরি অব টাটা স্টিল"-এর জন্য অতি পরিচিতি লাভ করেন।    তার বেশির ভাগ তথ্যচিত্রের সঙ্গে এটারও স্ক্রিপ্ট  সত্যজিৎ রায় রচনা করেন। তিনি তার দীর্ঘ কর্মজীবনে কলকাতার চলচ্চিত্র জগতে নবজাগরণে জড়িত  বহু প্রতিভাবান মানুষের সঙ্গে কাজ করেন। তারা হলেন-  হৃষিকেশ মুখার্জি ,  ক্লদ রনোয়ার,  জঁ রনোয়ার, রবিশঙ্কর, চিদানন্দ দাশগুপ্ত, এবং  অসিত সেন  ১৯৪৭ খ্রিস্টাব্দে তিনি  সত্যজিৎ রায়, চিদানন্দ দাশগুপ্ত, আর পি গুপ্ত , বংশী চন্দ্রগুপ্ত সহ অন্যান্যদের সাথে  কলকাতা ফিল্ম সোসাইটির অন্যতম  সহ প্রতিষ্ঠাতা ছিলেন।  

তার পরিচালিত ফিচার ফিল্ম দুটি হলো - "কমললতা" ও "একই অঙ্গে এত রূপ"।  

হরিসাধন দাশগুপ্তর  স্ত্রী ছিলেন চিত্রনাট্যকার সোনালী  দাশগুপ্ত। তাদের সন্তান চলচ্চিত্র পরিচালক রাজা দাশগুপ্ত এবং অর্জুন । সোনালী দাশগুপ্ত ছয় বৎসরের পুত্র রাজা ও স্বামীকে ছেড়ে ১৯৫৭ খ্রিস্টাব্দে ইটালিয়ান চলচ্চিত্র পরিচালক রোবার্তো রোসেলিনিকে বিবাহ করেন এবং এগারো মাসের শিশু অর্জুনকে  (পরবর্তীতে গিল, রোবার্তো রোসেলিনির দত্তক) নিয়ে ইটালি যান।   

হরিসাধন দাশগুপ্ত ১৯৯৬ খ্রিস্টাব্দের ১৯শে আগস্ট শান্তি নিকেতনে পরলোক গমন করেন।

তথ্যসূত্র
---------

1. 1 2    অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৭৫, আইএসবিএন ৯৭৮-৮১-৭৯৫৫-২৯২-৬
2. 1 2 3  Harisadhan Dasgupta.  ওয়েব্যাক মেশিনে আর্কাইভকৃত ১০ এপ্রিল ২০১৯ তারিখে Bengali Vaidyas.
3. ↑  Harisadhan Dasgupta. IMDB.
4. ↑  Celluloid touch to centenary celebrations. The Telegraph.
5. ↑  Suman Ghosh. Let’s talk about films – again! *The Telegraph*.
6. ↑  Rinki Roy Bhattacharya.
 Remembering Sonali Dasgupta-Rossellini. Rediff.
7. ↑  Suhrid Sankar Chattopadhyay.
 An Affair to Remember. Frontline.
8. ↑  The scandal that rocked Calcutta. The Telegraph.
**শচীন্দ্রনাথ বক্সী** (২৫ ডিসেম্বর ১৯০৪ – ২৩ নভেম্বর ১৯৮৪) ছিলেন একজন বিশিষ্ট ভারতীয় বিপ্লবী এবং ভারতের বিপ্লবী স্বাধীনতা আন্দোলন এ গঠিত হিন্দুস্তান রিপাবলিকান অ্যাসোসিয়েশন তথা ১৯২৮ খ্রিস্টাব্দ হতে পরিচিত  হিন্দুস্তান সোশ্যালিস্ট রিপাবলিকান অ্যাসোসিয়েশনের অন্যতম প্রতিষ্ঠাতা। 

শচীন্দ্রনাথ বক্সী ১৯০৪ খ্রিস্টাব্দের ২৫ শে ডিসেম্বর বৃটিশ ভারতের আগ্রা ও অওধের যুক্ত প্রদেশ বর্তমানের  উত্তর প্রদেশের বারাণসীতে জন্ম গ্রহণ করেন। তার পৈতৃক বাড়ি ছিল অবিভক্ত বাংলার অধুনা বাংলাদেশের ফরিদপুর জেলায়। ছাত্রাবস্থাতেই তিনি বিপ্লবী ক্রিয়াকলাপে যুক্ত হন। ইন্টারমিডিয়েট পরীক্ষাও দিতে পারেননি।

তিনি ১৯২৫ খ্রিস্টাব্দের ৯ ই আগস্ট সংগঠিত  কাকোরি ট্রেন ডাকাতিতে অংশগ্রহণকারী বিপ্লবীদের একজন ছিলেন। এই ঘটনার দু-মাস পর তাকে ও তার বন্ধুদের লখনউ সেন্ট্রাল জেলের ১১ নম্বর ব্যারাকে পাঠানো হয়।  এবং বিচারে ১৩ই জুলাই ১৯২৭ তারিখে দ্বীপান্তরে (আন্দামান) যাবজ্জীবন কারাদণ্ড হয়। অবশ্য ১৯৩৭ খ্রিস্টাব্দে তার সেলুলার জেল থেকে মুক্তি হয় এবং কংগ্রেসে যোগ দেন। স্বাধীনতার পর তিনি অত্যন্ত সাধারণ জীবন যাপন করেন। তৎকালীন কংগ্রেস শাসনের বিরুদ্ধে তিনি জনসঙ্ঘের হয়ে উত্তর প্রদেশ বিধান সভার সদস্য নির্বাচিত হয়েছিলেন।

১৯৮৪ খ্রিস্টাব্দের ২৩ শে নভেম্বর পরলোক গমন করেন

তথ্যসূত্র
---------

1. ↑  "Kakori Train Robbery Anniversary: All You Need to Know About the Incident"। *News18*। সংগ্রহের তারিখ ২০২০-০৪-১২।
2. ↑  "Republic Day 2020 Read about sachindra nath bakshi who looted the government treasury from passenger train"। *Nai Dunia*। ২০২০-০১-২৪। সংগ্রহের তারিখ ২০২০-০৪-১২।
**নাইলোটিকা** (বৈজ্ঞানিক নাম: ***Oreochromis niloticus***), (ইংরেজি: **Nile tilapia**) হচ্ছে **Cichlidae** পরিবারের *Oreochromis* গণের একটি স্বাদুপানির মাছ। একটি মাঝারি আকারের মাছ।

শ্রেনীবিন্যাস
-------------

বৈজ্ঞানিক নাম **Oreochromis niloticus** । মাছটি কে ইংরেজিতে **Nile tilapia** বলে। এটি Cichlidae পরিবার (family) এর অন্তর্গত। এটি বাংলাদেশ এর স্থানীয় (Native) মাছ নয়।

বাসস্থান
--------

এটি মিঠা পানির মাছ। তবে সামান্য লবণাক্ততা সহ্য করতে পারে।সাধারণত খাল এবং বিলে পাওয়া যায়। তবে পুকুরেও সহজেই চাষ করা যায়।

প্রজনন
------

তিন মাস বয়সে প্রজননক্ষম হয় এবং বছরে তিন থেকে চার বার ডিম দেয়।

চাষ পদ্ধতি
----------

মাছের চাষ পদ্ধতি খুব সহজ।কার্প মাছের সাথে এ মাছ খুব সহজেই চাষ করা যায়। দ্রুত বৃদ্ধির জন্য এ মাছকে প্রাকৃতিক খাবারের সাথে দৈনিক মাছের ওজনের ৩-৫ শতাংশ সম্পূরক খাবার দিতে হয়। কম সময়ে বেশি ফলন,খাদ্য খরচ কম ও অধিক মুনাফার জন্য নাইলোটিকা মাছ চাষিদের কাছে বেশ জনপ্রিয়। হেক্টর প্রতি প্রায় ২২০০০০ - ৩০০০০০ পর্যন্ত পোনা ছাড়া যায় এবং ৬০-৯০ দিনের মধ্যে বিক্রির উপযোগী হয়ে যায়।

বাজার চাহিদা
------------

তেলাপিয়া মাছ চাষের ক্ষেত্রে বেশ জনপ্রিয় ও লাভজনক। দাম কম, স্বাদে ভালো এবং কাঁটা কম হওয়ায় বেশ চাহিদা আছে।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা এই মাছ অন্তর্ভুক্ত নয়।৬০ এর দশকে এ মাছ বাংলাদেশে আমদানী করা হয়।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৪৩–২৪৪। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।

উইকিপ্রজাতিতে-এ বিষয় সম্পর্কিত তথ্য রয়েছে: ***Oreochromis niloticus***
জঁ-ল্যুক মেলঁশোঁ
**জঁ-ল্যুক মেলঁশোঁ** (ফরাসি: Jean-Luc Mélenchon) একজন ফরাসি রাজনীতিবিদ। তিনি ফ্রান্সের বামপন্থী রাজনৈতিক আন্দোলন লা ফ্রঁস আঁসুমিজ (La France Unsoumise, "অনবনত ফ্রান্স")-এর প্রতিষ্ঠাতা নেতা। এই আন্দোলনের ছত্রছায়ায় থেকে তিনি ২০১৭ সালের ফরাসি রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন।

মেলঁশোঁ ১৯৮৬ থেকে ২০০০ সাল পর্যন্ত ফ্রান্সের আইনসভার উচ্চকক্ষ "সেনা" (Sénat)-র একজন সদস্য ছিলেন। ২০০০ থেকে ২০০২ সাল পর্যন্ত তিনি ফ্রান্সের শিক্ষা উপমন্ত্রী হিসেবে দায়িত্ব পালন করেন। ২০০৮ সালে তিনি পার্তি সোসিয়ালিস্ত তথা সমাজতান্ত্রিক দল ত্যাগ করে "বাম দল" গঠন করেন এবং ২০০৯ সালে ইউরোপীয় ইউনিয়নের সংসদ সদস্য নির্বাচিত হন। ২০১২ সালে তিনি ফ্রান্সের রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন এবং প্রায় ১১% ভোট লাভ করেন।

রাজনৈতিক মত
-----------

মেলঁশোঁ ইউরোপীয় ইউনিয়নের কৃচ্ছ্বতা-সাধন প্রকল্প এবং অন্যান্য ইউরোপীয় ইউনিয়ন চুক্তিগুলির বিরোধী। তিনি চান ফ্রান্স নেটো থেকে বেরিয়ে আসুক। তিনি ফ্রান্সে শক্তি উৎপাদনে নিউক্লীয় শক্তির ব্যবহার ধীরে ধীরে শূন্যের কোঠায় নিতে চান। অবসরগ্রহণের বয়স ৬০ বছর করতে চান। কর্মসপ্তাহের দৈর্ঘ্য কমিয়ে ৩২ ঘণ্টা করতে চান। ধনীদের ওপর আরও বেশি করারোপ করতে চান এবং ন্যূনতম বেতনের পরিমাণ বাড়াতে চান।

টীকা
----

1. ↑  এই ফরাসি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে।

তথ্যসূত্র
---------
**জঁ এফালা কোমগেপ** (আরবি: Jean Efala‎‎; ১১ আগস্ট ১৯৯২; **জঁ এফালা** নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে নাইজেরীয় ক্লাব আকওয়া ইউনাইটেড এবং ক্যামেরুন জাতীয় দলের হয়ে গোলরক্ষক হিসেবে খেলেন।

২০১০–১১ মৌসুমে, ক্যামেরুনীয় ফুটবল ক্লাব ফোভু ক্লাব বাহামের যুব পর্যায়ের হয়ে খেলার মাধ্যমে এফালা ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, ক্যামেরুনীয় ক্লাব কোতোঁ স্পোর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোতোঁ স্পোর্টের হয়ে ৩ মৌসুমে ৯৬ ম্যাচে অংশগ্রহণ করার পর ২০১৪–১৫ মৌসুমে তিনি লুমে যোগদান করেছেন। লুমে দুই মৌসুম অতিবাহিত করার পর কানোন ইয়াউন্দের সাথে চুক্তি স্বাক্ষর করেছেন। পরবর্তীকালে, তিনি কোতোঁ স্পোর্টের হয়ে খেলেছেন। ২০১৯–২০ মৌসুমে, তিনি কোতোঁ স্পোর্ট হতে নাইজেরীয় ক্লাব আকওয়া ইউনাইটেডে যোগদান করেছেন।

২০১১ সালে, এফালা ক্যামেরুন অনূর্ধ্ব-২০ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ক্যামেরুনের বয়সভিত্তিক দলের হয়ে খেলার পর, তিনি ২০১২ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
---------------

জঁ এফালা কোমগেপ ১৯৯২ সালের ১১ই আগস্ট তারিখে ক্যামেরুনের এমফুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

এফালা ক্যামেরুন অনূর্ধ্ব-২০ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।

২০১২ সালের ১৯শে ডিসেম্বর তারিখে, ২০ বছর, ৪ মাস ও ৮ দিন বয়সে, ডান পায়ে ফুটবল খেলায় পারদর্শী এফালা অ্যাঙ্গোলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি অ্যাঙ্গোলা ১–০ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে এফালা সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৫ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ক্যামেরুন | ২০১২ | ১ | ০ |
| ২০১৩ | ১ | ০ |
| সর্বমোট | ২ | ০ |

তথ্যসূত্র
---------

1. ↑  "Cameroon U20 vs. New Zealand U20 - 31 July 2011"। *Soccerway*। ৩১ জুলাই ২০১১। সংগ্রহের তারিখ ২৫ ডিসেম্বর ২০২১।
2. ↑  "New Zealand 1:1 (U20 World Cup 2011 Colombia, Group B)"। *worldfootball.net*। ২৫ ডিসেম্বর ২০২১। সংগ্রহের তারিখ ২৫ ডিসেম্বর ২০২১।
3. ↑  Strack-Zimmermann, Benjamin (১৯ ডিসেম্বর ২০১২)। "Angola vs. Cameroon (1:0)"। *National Football Teams*। সংগ্রহের তারিখ ২৫ ডিসেম্বর ২০২১।

বহিঃসংযোগ
---------

* জঁ এফালা – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে জঁ এফালা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জঁ এফালা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জঁ এফালা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জঁ এফালা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জঁ এফালা (ইংরেজি) উইকিউপাত্তে এটি সম্পাদনা করুন
**বড়নখা** বা **ছোটপানা** (ইংরেজি: **Arrow Leaf Pondweed**, **arrow-leaf monochoria**, **hastate-leaf pondweed**, **monochoria**), (বৈজ্ঞানিক নাম: *Monochoria hastata*) একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।

এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।

অন্যান্য প্রজাতি
----------------

* Monochoria vaginalis,
* Monochoria vaginalis

চিত্রশালা
---------

* বাংলাদেশেবড়নখা.বাংলাদেশেবড়নখা.
* বাংলাদেশেবড়নখা.বাংলাদেশেবড়নখা.
* বাংলাদেশেবড়নখা.বাংলাদেশেবড়নখা.
* বাংলাদেশেবড়নখা.বাংলাদেশেবড়নখা.

তথ্যসূত্র
---------

1. ↑  <![CDATA[A.L.P.P.de Candolle & A.C.P.de Candolle]]>, 1883 *In: Monogr. Phan. 4: 523*

বহিঃসংযোগ
---------


উইকিমিডিয়া কমন্সে **বড়নখা** সংক্রান্ত মিডিয়া রয়েছে।
**জংলী মরুয়া** (বৈজ্ঞানিক নাম ***Origanum vulgare***) পুদিনা পরিবারের (Lamiaceae) অন্তর্ভুক্ত একটি সপুষ্পক উদ্ভিদ। এটি পশ্চিম ও দক্ষিণ-পশ্চিম ইউরেশিয়ার নাতিশীতোষ্ণ অঞ্চলে এবং ভূমধ্যসাগরীয় অঞ্চলে দেখতে পাওয়া যায়। পশ্চিমা বিশ্বে এটি "ওরেগানো" (বাংলায় বানানভেদে "অরিগানো") নামেও পরিচিত। জংলী মরুয়া একটি বহুবর্ষজীবী ভেষজ উদ্ভিদ।

বিবরণ
-----

এর উচ্চতা ২০ থেকে ৮০ সেন্টিমিটার হয়ে থাকে। পত্রবিন্যাস বিপরীত ধরনের এবং পাতার দৈর্ঘ্য ১ থেকে ৪ সেন্টিমিটার। এর ফুলগুলি রক্তবেগুনী বর্ণের, ৩ থেকে ৪ মিলিমিটার দীর্ঘ এবং উল্লম্ব কাটার ন্যায় উৎপন্ন হয়। উদ্ভিদটি মরুয়ার সাথে সম্পর্কিত।

রান্নায় ব্যবহার
----------------

জংলী মরুয়ার শুকানো পাতা
জংলী মরুয়ার পাতা রান্নায় স্বাদ যোগ করতে ব্যবহার করা হয়। টাটকা পাতার চেয়ে শুকনো পাতা ব্যবহারে স্বাদ বেশি পাওয়া যায়। এটি সুগন্ধী, হালকা গরম ও ঈষৎ তিক্ত স্বাদবিশিষ্ট, যার মাত্রার তারতম্য হতে পারে। I

জংলী মরুয়া আধুনিক ইতালীয় রন্ধনশৈলীতে ব্যবহৃত প্রধান একটি ভেষজ মসলা। সেখানে এটির স্থানীয় নাম ওরেগানো। মূলত দক্ষিণ ইতালির মসলাযুক্ত খাবারের সাথে এটি বেশি ব্যবহার করা হয়। উত্তর ইতালীয় রান্নাতে সাধারণ মরুয়া বেশি পছন্দের মসলা।

২য় বিশ্বযুদ্ধশেষে মার্কিন সৈন্যরা ইতালি থেকে ফেরত আসার সময় পিজ্জার মসলা হিসেবে জংলী মরুয়া বা ওরেগানো দেশে ফেরত নিয়ে আসে এবং তখন থেকে মসলাটি মার্কিন যুক্তরাষ্ট্রেও জনপ্রিয়তা লাভ করে।

ইতালি ছাড়াও সমগ্র ভূমধ্যসাগরীয় অঞ্চলেই, বিশেষত তুরস্ক ও গ্রিসে জংলী মরুয়া ব্যাপকভাবে প্রচলিত। এছাড়া ফিলিপাইন ও লাতিন আমেরিকাতে বিশেষ করে আর্জেন্টিনীয় রন্ধনশৈলীতে এর ব্যবহার আছে।

চিত্রশালা
---------

* 
* 
* 
*

তথ্যসূত্র
---------

1. ↑  "Oregano"। Online Etymology Dictionary, Douglas Harper, Inc.। সংগ্রহের তারিখ ৬ অক্টোবর ২০১৬।
**হরিশ চন্দ্র মিত্র** (জন্ম ১৮৩৭ বা ১৮৩৮ - মৃত্যু ৪ এপ্রিল ১৮৭২) উনিশ শতকের দ্বিতীয়ার্ধের একজন সাংবাদিক, লেখক ও কবি। তিনি ঢাকা থেকে প্রথম বাংলা পত্রিকা *কবিতা কৌমুদি* প্রকাশ করেছিলেন। ১৮৬২ সালে বিধবাবিবাহ বিষয়ক তার একটি নাটক হচ্ছে *ম্যাও ধরবে কে?* এবং ১৮৬৩ সালে বিধবাবিবাহ বিষয়ক তার অপর গ্রন্থের নাম হচ্ছে *বিধবা বঙ্গাঙ্গনা*।

অবদান
-----

হরিশ চন্দ্র মিত্র ঢাকায় সমাজ-সংস্কারের লক্ষ্যে, বিধবা বিবাহ প্রবর্তনের পক্ষে এবং বহুবিবাহ, পণপ্রথা ও যৌতুক প্রথার বিরুদ্ধে আন্দোলন গড়ে তুলেছিলেন। তিনি তার লেখায়, নাটকে, কবিতায় সামাজিক অগ্রগতির দিকচিহ্ন নির্দেশ করে গেছেন। তার *কবিতা কৌমুদি*র মোট ১২টি সংস্করণ প্রকাশিত হয়েছিল। এর মধ্যে তিনটি সংস্করণের মুদ্রণ সংখ্যা জানা গেছে ৯০০০ কপি। বাকি ৯টি সংস্করণের মুদ্রণ সংখ্যা গড়ে আনুমানিক ২০০০ করে ধরলে ১৮,০০০ কপি হয়। অর্থাৎ ১২টি সংস্করণে প্রকাশিত হয়েছিল ২৭,০০০ কপি। তার লেখা একটি কবিতার বিখ্যাত চারটি লাইন হচ্ছে:-

 মহামূল্য পরিচ্ছদ রতন ভূষণ  

 নরের মহত্ত্ব নারে করিতে বর্ধন।  

 জ্ঞান-পরিচ্ছদ আর ধর্ম-অলঙ্কার,  

 করে মানুষের মহত্ত্ব বিস্তার।

প্রকাশিত গ্রন্থ
---------------

* *হাস্যরসতরঙ্গিণী*
* *ম্যাও ধরবে কে*
* *ঘর থাকতে বাবুই ভেজে*
* *কৌতুক শতক*
* *সরল পাঠ*
* *আদর্শ শ্রেণী*
* *বীরবাক্যাবলী*
* *জয়দ্রথবধ বৃত্তান্ত*
* *কীচকবধ কাব্য*
* *আগমনী*
* *হতভাগ্য শিক্ষক*
* *নির্বাসিতা সীতা*
* *বঙ্গবালা*
* *বিধবা বঙ্গাঙগনা* প্রভৃতি।

তথ্যসূত্র
---------

1. 1 2  সন্তোষ গুপ্ত, *অনালোকে আলোকস্তম্ভ*, সময় প্রকাশন, ঢাকা; প্রথম প্রকাশঃ বইমেলা ২০০২; পৃষ্ঠা-৯৩-৯৬।
2. ↑  শ্রী সুহাস চট্টোপাধ্যায় সম্পাদিত, *মার্কসবাদ ও নন্দনতত্ত্ব*, পশ্চিমবঙ্গ রাজ্য পুস্তক পর্ষদ, নভেম্বর, ১৯৯০, পৃষ্ঠা-১৪০
3. ↑  স্বপন বসু, বাংলায় নবচেতনার ইতিহাস, পুস্তক বিপণি, কলকাতা, ডিসেম্বর, ১৯৮৫, পৃষ্ঠা-২৮০।
4. ↑  মুনতাসীর মামুন, *ঢাকার হারিয়ে যাওয়া বইয়ের খোঁজে*, অনন্যা, ঢাকা, ফেব্রুয়ারি, ২০০৬, পৃষ্ঠা-১০৮।
5. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৩
এই নিবন্ধটি তড়িৎ সম্পর্কিত; একই বানানের অন্যান্য নিবন্ধের জন্য পরিবাহী (দ্ব্যর্থতা নিরসন) দেখুন।
 তড়িৎ পরিবাহী তারের মাধ্যমে দূর দূরান্তে তড়িৎ বা বিদ্যুৎ সরবরাহ করা হয়
পদার্থবিজ্ঞানের এবং তড়িৎ ও ইলেকট্রনিক প্রকৌশলের দৃষ্টিকোন থেকে **তড়িৎ পরিবাহী** বা **বিদ্যুৎ পরিবাহী** বা **তড়িৎ পরিবাহক** হলো সেই বস্তু যার মধ্য দিয়ে খুব সহজেই অর্থাৎ খুব অল্প বাধায় বা রোধে তড়িৎ বা বিদ্যুৎ চলাচল করতে পারে। প্রধানত ধাতব পদার্থগুলো যেমন তামা বা রূপা ইত্যাদির তড়িৎ পরিবাহিতা খুব ভালো হয় কারণ এদের পরমাণুর গঠন অনুযায়ী সর্ব বহিঃস্থ খোলকে একটি করে ইলেকট্রন থাকে যা খুব সহজেই বা অল্প প্রণোদনাতেই ঐ পরিবাহীর পরমাণু থেকে পরমাণুতে চলাচল করতে পারে। যেহেতু তড়িৎ প্রবাহ হচ্ছে আসলে চার্জ যুক্ত আধানের প্রবাহ তাই এই সহজে চলাচলে সক্ষম ইলেকট্রন খুব সহজে পরিবাহীর মধ্য দিয়ে তড়িৎ প্রবাহে সহায়তা করে। ঋণাত্মক আধানযুক্ত ইলেকট্রনই শুধু নয়, স্ফটিক সজ্জার মধ্য দিয়ে ধনাত্মক আধানও পরমাণুর আকারে প্রবাহিত হতে পারে যেটা ইলেকট্রন হোল নামে পরিচিত। আবার তড়িৎ কোষের (battery) মধ্যে দিয়ে আয়নের আকারেও আধান প্রবাহিত হতে পারে। এই সকল ধরনের আধানের প্রবাহই তড়িৎ প্রবাহ, তাই যার মধ্য দিয়ে তড়িৎ প্রবাহিত হতে পারে তাকে তড়িৎ পরিবাহী বলা যায়। কিন্তু সাধারণভাবে তড়িৎ পরিবাহী বলতে ইলেকট্রন প্রবাহ করতে সক্ষম পদার্থকেই বোঝায়। দৈনন্দিন জীবনে বিদ্যুৎ পরিবহনকারী *তার*কে *বিদ্যুৎ পরিবাহী*র প্রতিশব্দ হিসেবেও দেখা হয়।

প্রকারভেদ
---------

তড়িৎ পরিবাহী পদার্থসমূহকে প্রধানত তিন ভাগে ভাগ করা যায়: সুপরিবাহী, অর্ধপরিবাহী, কুপরিবাহী।

* *সুপরিবাহী:* যে বস্তুর মধ্য দিয়ে বিদ্যুত সহজেই প্রবাহিত হতে পারে বা চলাচল করতে পারে, তাকে সুপরিবাহী বলে। যেমন: লোহা, তামা, রূপা, সোনা ইত্যাদি।
* *অর্ধপরিবাহী:* যে বস্তুর মধ্য দিয়ে নির্ধারিত মাত্রার বিদ্যুত প্রবাহিত হতে পারে তাকে অর্ধপরিবাহী বলে। যেমন: সিলিকন, জার্মেনিয়াম ইত্যাদি। তাপমাত্রা বৃদ্ধি করলে এদের পরিবাহিতা একটি নির্দিষ্ট সীমা পর্যন্ত দ্রুত হারে বৃদ্ধি পায়।
* *অন্তরক:* যে বস্তুর মধ্য দিয়ে বিদ্যুত প্রবাহিত হতে পারে না তাকে অন্তরক বা কুপরিবাহী বলে। যেমন: কাঠ, প্লাস্টিক, কাগজ ইত্যাদি।

এছাড়া অতিপরিবাহী একটি বিশেষ প্রকারের পরিবাহী যার রোধ শূণ্য।

আরো দেখুন
---------

* রোধ
* অন্তরক
* অতিপরিবাহী
* অর্ধপরিবাহী

তথ্যসূত্র
---------

1. ↑  সায়েন্সওয়ার্ল্ড ওয়েবসাইট
2. ↑  হাইপার ফিজিক্স ওয়েবসাইট


উইকিমিডিয়া কমন্সে **তড়িৎ পরিবাহী** সংক্রান্ত মিডিয়া রয়েছে।
*মিজাভানা* তে (কাঠের বাক্সটি বিশেষত মিজাভুকে রাখার জন্য তৈরি) রাখা মিজাভু।
**মিজাভু** বা **মিঝাভু** (মালয়ালম: മിഴാവ്) হল একটি বৃহৎ তামার ড্রাম, যেটি কেরলের বিখ্যাত কুড়িয়াট্টম এবং কুথু নৃত্যের সঙ্গে সঙ্গতকারী ঘাতবাদ্য হিসাবে বাজানো হয়। আম্বালাবাসী নাম্বিয়ার সম্প্রদায়ের মানুষের এটি বাজানোর অধিকার ছিল। ১৯৬৫ সালের পরে, কলামন্ডলম থেকে মিজাভু কোষ শুরু করার পর মিজাভু বাদ্যে জাতিপ্রথার বাধা ভেঙে যায় এবং আজকাল যে কেউ কুড়িয়াট্টম, নাঙ্গিয়ার কুথু, চাকিয়ার কুথু, এবং মিজাভু থায়াম্বাকার সঙ্গে মিজাভু বাজাতে পারেন।

উৎস
---

কুঞ্চন নাম্বিয়ার মিজাভুড্রামটি কেবল হাত দিয়ে বাজানো হয়। নাম্বিয়রের সংস্কৃত নাম "পাণিবাদ্য" ('পাণি' অর্থ *হাত* এবং 'বাদ্য' এসেছে 'বাদনম'ক্রিয়া থেকে, যার অর্থ *বাজানো*, এর পুরোপুরি অর্থ হল যিনি হাত দিয়ে বাজান) এই কারণটি থেকে এসেছে।

ধর্মানুষ্ঠান
------------

মিজাভুকে "ব্রহ্মচর্য" হিসাবে ধরা হয় এবং এটি পবিত্র হিসাবে বিবেচিত হয়। এটি মন্দিরের পবিত্র কুড়িয়াট্টম এবং কুথু নৃত্য প্রদর্শনের সময় ব্যবহৃত হয়। এখনো কেবলমাত্র আম্বালাবাসী নাম্বিয়ার সম্প্রদায়ের সদস্যদেরই মন্দিরে বা কুঠাম্বালমের স্থানে এটি বাজানোর অনুমতি রয়েছে।

মিজাভুকে শাস্ত্রীয় পাঠ্য শিলাপতিকরমে উল্লেখ করা হয়েছে। এটিকে কুঠাম্বালমে প্রতিমা হিসাবে বিবেচনা করা হয় এবং ব্রাহ্মণ্য হিসাবে গণ্য করা হয়। উপনয়নমের মতো ব্রাহ্মণের জীবনে গুরুত্বপূর্ণ রীতিনীতি মিজাভুর জন্যও পালিত হয়।

মিজাভুকে কাঠের বাক্সে রাখা হয় (মালয়ালমে মিজাভানা নামে পরিচিত) যাতে এটি মেঝেতে স্পর্শ না করে। যখন এটি বাদনের অযোগ্য হয়ে যায়, বাদ্যযন্ত্রটিকে আনুষ্ঠানিকভাবে মন্দির চত্বরে দাহ করা হয়।

চাকিয়ার কুথুর হয়ে মিজাভু বাজাচ্ছেন কলামণ্ডলম অচ্যুতানন্দন

আরো দেখুন
---------

* মণি মাধব চাকিয়ার
* নাট্যকল্পদ্রুমম
* চাকিয়ার কুথু
* কুড়িয়াট্টম
* নাম্বিয়ার (আম্বালবাসী বর্ণ)
* চাকিয়ার
* মণি দামোদর চাকিয়ার
* কথাকলি
* মোহিনীয়াট্টম
* ওট্টান থুল্লাল

তথ্যসূত্র
---------

1. 1 2  "Mizhavu"। সংগ্রহের তারিখ ২৬ মার্চ ২০২১।

আরো পড়ুন
---------

* গুরু মণি মাধব চাকিয়ার এর নাট্যকল্পদ্রুমম, সঙ্গীত নাটক অকাদেমি- নতুন দিল্লি, ১৯৭৫।

| * দে
* স
ভারতীয় বাদ্যযন্ত্র |
| --- |
| শুষিরযন্ত্র | 
* বাঁশি
* হারমোনিয়াম
* কোম্বু
* নাদস্বরম
* বীন
* শঙ্খ
* সানাই
* সুরপেটী
* বেনু

 |  |
| ততযন্ত্র (টানা) | 
* দোতারা
* একতারা
* গোট্টুবাদ্যম
* পেনা
* রুদ্রবীণা
* সন্তুর
* সরস্বতী বীণা
* সরোদ
* সেনি রেবাব
* সেতার
* সুরবাহার
* সুরমন্ডল
* তানপুরা
	+ বৈদ্যুতিন তানপুরা
* বীণা
* বিচিত্র বীণা
* ইয়াল

 |
| ততযন্ত্র (ছড়) | 
* দিলরুবা
* এস্রাজ
* সারেঙ্গি
* সারিন্দা
* তাউস
* বেহালা

 |
| আনদ্ধযন্ত্র | 
* আনন্দলহরী
* চান্দে
* চেন্দা
* ডমরু
* ঢাক
* ডুগি
* ঢোল
* ঢোলক
* Dholki
* Edakka
* খঞ্জিরা
* খমক
* খোল
* মাদল
* মার্দল
* মিজাভু
* মৃদঙ্গ
* নাগাড়া
* পাখোয়াজ
* পারাই
* পাম্বাই
* সম্বল
* তবলা
* থাভিল
* উড়ুক্কু

 |
| ঘনযন্ত্র | 
* চিমটা
* ঘটম
* ঘুঙুর
* জলতরঙ্গ
* মঞ্জিরা
* খঞ্জনী
* করতাল
* মোরসিঙ্গ

 |
| অন্যান্য | 
* *ভারতীয় সঙ্গীত বাদ্য*
* ভারতীয় শাস্ত্রীয় সংগীত
* ভারতের সংগীত
* জিভরি

 |

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**বিজয় ফোন** একটি বাংলাদেশী ফিক্সড লাইন ফোন অপারেটর। এটি বাংলাদেশের একটি বেসরকারি পাবলিক সুইচড টেলিফোন নেটওয়ার্ক (পিএসটিএ) অপারেটর। মে ২০০৮ পর্যন্ত এই অপারেটরের মোট গ্রাহক সংখ্যা ছিল ৩,৯৪৮।

ইতিহাস
------

বিজয় ফোন বাংলাদেশের উত্তর-পূর্ব অঞ্চলে ফিক্সড ফোন পরিষেবা প্রদানের জন্য বাংলাদেশ টেলিযোগযোগ নিয়ন্ত্রণ কমিশন (বিটিআরসি) থেকে লাইসেন্স পেয়েছে।

নম্বর স্কিম
-----------

বিজয় ফোন তার গ্রাহকদের জন্য নিম্নলিখিত নম্বর স্কিম ব্যবহার করে থাকে:

**+৮৮০ ৬০৫ ন১ ন২ ন৩ ন৪ ন৫ ন৬ ন৭ ন৮**

যেখানে **৮৮০** হল বাংলাদেশের জন্য আন্তর্জাতিক গ্রাহক ডায়ালিং কোড এবং কেবল দেশের বাইরে থেকে ডায়াল করার ক্ষেত্রে এটির প্রয়োজন।

**৬০৫** হল বিজয় ফোনের অ্যাক্সেস কোড যা বাংলাদেশ সরকার বরাদ্দ করেছে। স্থানীয় কলের ক্ষেত্রে +৮৮০ পরিবর্তে "০" ব্যবহার করতে হয়, সুতরাং ০৬০৫ হল সাধারণ অ্যাক্সেস কোড।

তথ্যসূত্র
---------

1. ↑  "Bangladesh Telecommunication Regulatory Commission"। ২০০৮-০৭-০৭ তারিখে মূল থেকে আর্কাইভ করা। সংগ্রহের তারিখ ২০২০-০৪-১৭।
2. ↑  "Bangladesh Telecommunication Regulatory Commission"। ২০০৬-০৪-০৬ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৭।

বহিঃসংযোগ
---------

* দাপ্তরিক ওয়েবসাইট

| * দে
* স
বাংলাদেশের পিএসটিএন অপারেটর |
| --- |
| 
* বিজয় ফোন
* বিটিসিএল
* ন্যাশনাল টেলিকম লিমিটেড
* ওয়ানটেল কমুনিকেশন লিমিটেড
* পিপলসটেল
* র‌্যাংকসটেল
* টেলিবার্তা
* এসএটেল

 |
**মুহাম্মদ হাদি মারেফাত** (১৯৩১ কারবালা - ২০০৭ কওম) ছিলেন একজন শিয়া পণ্ডিত, ধর্মগুরু, কুরআন অধ্যয়ন ও ব্যাখ্যার গবেষক এবং তমহিদ সাংস্কৃতিক ইনস্টিটিউটের প্রতিষ্ঠাতা ও প্রাক্তন সভাপতি। তিনি *রিসালাহ মাইসিয়্যাহ* -এর রচয়িতা শায়খ আবদুল আলী মাইসির বংশধর। তিনি সোসাইটি অফ সেমিনারি টিচার্স অফ কোম-এর সদস্য ছিলেন এবং তিনি আয়াতুল্লাহ উপাধি লাভ করেছিলেন।  *"আল-তমহিদ ফিল-উলুমুল-কুরআন* ", "*সিয়ানা আল-কুরআন মিনাত-তাহরিফ* ", "*আত-তাফসীর ওয়াল-মুফাসসিরুন ফী তাওবা আল-কাসিব'', "তাফসিরুল আতহারি'র* মতো কুরআন অধ্যয়নের ক্ষেত্রে তার অনেক প্রভাবশালী অবদান ছিল। তাকে কওম শহরের ফাতিমা মাসুমেহ মাজারে দাফন করা হয়।

শিক্ষা
------

তিনি প্রথমে কারবালার ইসলামী মাদ্রাসায় ভর্তি হয়েছিলেন। তিনি সেখানে ইসলামিক আইনশাস্ত্র (ফিকাহ) এবং ইসলামী আইনশাস্ত্রের মূলনীতিগুলির উন্নত কোর্স সমাপ্ত করেন। তিনি আয়াতুল্লাহ আবুল কাসিম আল-খোয়ির কোর্সে অধ্যয়নের জন্য নাজাফে যান; তারপরে তিনি কওম সেমিনারিতে ভর্তি হন। মারেফাত আয়াতুল্লাহ মির্জা হাশেম আমোলির কোর্সে অংশ নিয়েছিলেন এবং এরপরে আনুষ্ঠানিকভাবে কওম সেমিনারে শিক্ষকতা শুরু করেন।

অবদান
-----

মুহাম্মদ হাদি মারেফাতের ব্যাখ্যার (তাফসির) এবং কুরআন অধ্যয়নের ক্ষেত্রে অনেক অবদান রয়েছে। তার কয়েকটি অসামান্য রচনা হল:

* *সিয়ানা আল কুরআন মিনাত তাহরীফ*
* *আত তামহীদ ফি উলুমুল কুরআন*
* *তালখিসুত তামহীদ*
* *কুরআন বিজ্ঞানের পরিচিতি* (তাখলিসুত তামহীদের ইংরেজি অনুবাদ। অনুবাদ করেছেন সালিম রোসিয়ার, মনসুর লিম্বা। সংক্ষেপণ ও পরিমার্জন করেছেন মোহাম্মদ সাঈদ বাহামাপুর)
* *আততাফসীর ওয়াল মুফাসসিরুন ফী তাওবাতুল কাসিব* (দুই খণ্ড)
* *তাফসির* *আল-আতহারী আল জামি '*
* *শুবাবাহ ওয়া ওয়া রুদুদ হল আল কুরআন*
* *শুবহাত ওয়া রুদুদ হাওলিল কুরআনিল কারিম*
* *কুরআন অধ্যয়ন*
* *কুরআনের ইতিহাস*
* *কুরআন অধ্যয়ন উপর শিক্ষণ*
* *তানসুখ আল আরওয়া*
* *উইলিইয়াতুল ফকিহ; 'আব'আদুহা ওয়া হুদুদুহা*
* *উইলাইয়াতুল ফকীহ (ইসলামী ফকীহদের মহত্ব)*
* *সুশীল সমাজ*
* *মালিকিয়্যাতুল আরদ্ব*
* *তমহিদুল কাওয়াইদ*
* *হাদীস* *লা-তা'আদ*
* *হাদীস* *মান জাদা ফী সালাতেহ*

তথ্যসূত্র
---------

1. ↑  "پایگاه اطلاع رسانی جامعه مدرسین حوزه علمیه قم - زندگینامه حضرت آیت الله محمد هادی معرفت(ره)"। *Jameehmodarresin.org*। ২০১৫-০৯-২১ তারিখে মূল থেকে আর্কাইভ করা। সংগ্রহের তারিখ ২০১৬-০৪-১১।
2. ↑  "Ayatollah Marefat Initiated a Quranic Research Movement in Islamic World"।
3. ↑  "نمایه آثار علامه معرفت (ره) - مرکز اطلاعات و مدارک اسلامی"। *Islamicdoc.org*। ২০১৬-০৪-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-১১।
**নাদিয়া আল-গাজ্জি** (আরবি: نادية الغزي‎‎, জন্ম ১৯৩৫ সালে) একজন সিরিয়ান আইনজীবী ও লেখক। তিনি সিরিয়ান টেলিভিশনের প্রথম মহিলা উপস্থাপক।

প্রাথমিক ও কর্মজীবন
-------------------

নাদিয়া আল-গাজ্জি ১৯৩৫ সালে সিরিয়ার দামেস্কে জন্ম গ্রহণ করেন। তার বাবা সাইদ আল-গাজ্জি তুর্কি বংশোদ্ভূত ছিলেন এবং সিরিয়ার প্রধানমন্ত্রী হিসেবে দুবার দায়িত্ব পালন করেছিলেন। তার মায়ের নাম বালকিস মোরালি, তিনি গৃহীান ছিলেন। নাদিয়া আল-গাজ্জি দামেস্ক বিশ্ববিদ্যালয়ে আইন বিষয়ে পড়াশোনা করেন এবং জাতীয় ও আন্তর্জাতিক আইনে ডিগ্রি অর্জন করেন। নাদিয়া আল-গাজ্জি ১৯৬০ সালে সিরিয়ান টেলিভিশনের প্রতিষ্ঠাতাদের সাথে এ টিলিভিশনে যোগ দেন। তিনি এ টিভি চ্যানেলের পারিবারিক অনুষ্ঠান "*আল-বায়ত আল-সাইদ* "সম্পাদনা ও উপস্থাপনা করেন। তারপর ১৯৭৩ থেকে ১৯৭৫ সাল পর্যন্ত শিশুদের জন্য একটি জনপ্রিয় অনুষ্ঠান সম্পাদনা ও উপস্থাপনা করেন॥ তিনি ১৯৮২ ও ২০০৪ সালে টেলিভিশনে দুটি নাটকেও অভিনয় করেছিলেন। তিনি ১৯৭৫ থেকে ১৯৭৯ সালের মধ্যে দামেস্ক রেডিওতে পরিবার-ভিত্তিক সরাসরি তিনটি টক-শো করেছিলেন। ১৯৭৯ সাল থেকে নাদিয়া আল-গাজ্জি আরবিয়ান বুক ইউনিয়নের সদস্য ও সেক্রেটারি ছিলেন। তিনি সিরিয়ার আইন, বিশেষ করে মহিলাদের অধিকারের জন্য কমিটিতে অংশগ্রহণ করেছিলেন। *তিনি "তাবিবক* "এবং "*আল* মারা" সহ বেশ কয়েকটি পত্রিকায় লেখা শুরু করেছিলেন। ১৯৮০ এর দশকের গোড়ার দিকে তিনি বিশটি বই প্রকাশ করেন। ২০০৮ সালে তিনি দামেস্ক ফ্রেন্ডস সোসাইটির বোর্ড সদস্য নির্বাচিত হন। ২০০৮ সালের "আরব রাজধানীর সংস্কৃতির সময়" বিষযে  দামেস্কে অনুষ্ঠিত এক সংস্কৃতিক অনুষ্ঠানের উচ্চ কমিটির সদস্য ছিলেন। বলতে গেলে তিনি সিরিয়ার সাংস্কৃতিক অঙ্গনে অনেক অবদান রাখেন। সিরিয়ার নারীরা যখন ধর্মীয় আইনে ঘরে বন্দি ছিলেন তখন তিনি রেডিও ও টেলিভিশনে নারী ও পরিবার ভিত্তিক বিভিন্ন অনুষ্ঠান পরিচালনা ও উপস্থাপনা করেছেন। তিনি নারী অধিকার বাস্তবায়নে যথেষ্ট ভুমিকা রাখেন।

ব্যক্তিগত জীবন
--------------

তিনি নিজার বাকডাউনেসের সাথে বিবাহ বন্ধনে আবদ্ধ হন। তার তিনটি কন্যা রয়েছে, তারা হলো লামা, নাদা এবং রাচা।

কবি হুদা নামানীর সাথে তার সম্পর্ক ছিল।

প্রকাশনা
--------

* আরায়েসুত তুরাস, প্রকাশক : দারুল ফিকর আল-মুয়াসারা, ২০০৮।
* হাদিল, প্রকাশক : মাতবায়াতু দাউদী, তাবি।
* আত-তাইয়েবু ওয়াল ইতার ফীশ শারকে, প্রকাশক : দারুল আরাবিয়্যা, ২০২১।
* জাহরুল কামার ফীল হুসনে ওয়াল জিমালে, প্রকাশক : দারুল ফিকর আল-মুয়াসারা, ২০০৮।
* আল-উবুরু ফীশ শাররে, প্রকাশক : দারুল আরাবিয়্যা, ২০০৩।
* আল-হুলিও ওয়াল জাওহেরুল শিরকিয়া : তারিখুহা----এসতেখদামুহা ফীল এলাজে ওয়াল শারকে, প্রকাশক : দারুল ফিকর আল-মুয়াসারা, ২০১১।
* আসরারু ফী ছানাদিকুল হায়াতিল যাওজিয়াতে, প্রকাশ : দারুল ফিকর, ২০০৯।
* হাজাইয়ানে হুয়া মাছাবুন লিল-ইকতিয়াব, প্রকাশ : আলিফ বা প্রকাশনী, তাবি। ইত্যাদি।

তথ্যসূত্র
---------

1. 1 2 3 4  Damascus History Foundation। "Nadia alGhazzi"। সংগ্রহের তারিখ ১ জানুয়ারি ২০১৭।
2. ↑  Arab Women Writers। "Nadia alGhazzi"। ২২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৭।
**দাউদ কামাল** (৪ জানুয়ারী ১৯৩৫ - ৫ ডিসেম্বর ১৯৮৭) ( উর্দু : داؤد کمال) ইংরেজি ভাষায় তাঁর বেশিরভাগ রচনা লিখেছিলেন এমন একজন পাকিস্তানি কবি ছিলেন। 

তাঁর কবিতা ইজরা পাউন্ড, ডব্লিউবি ইয়েটস এবং টিএস এলিয়টের মতো আধুনিক ইংরেজি ভাষার কবি দ্বারা প্রভাবিত হয়েছিল।

শিক্ষা এবং কর্মজীবন
-------------------

১৯৩৩ সালে অ্যাবটাবাদে জন্মগ্রহণকারী, চৌদ্দ মোহাম্মদ আলীর পুত্র, যিনি পেশোয়ার বিশ্ববিদ্যালয়ের উপাচার্য হিসাবে দায়িত্ব পালন করেছিলেন, এবং  ১৯৬৪ সালে জিন্নাহ কলেজ ফর উইমেনের প্রতিষ্ঠাতা ছিলেন, তিনি তার প্রাথমিক শিক্ষা লাভ করেছিলেন সেখানে বার্ন হল অ্যাবটাবাদ থেকে ইসলামিয়া কলেজ পেশোয়ারে যাওয়ার আগে বার্ন হল শ্রীনগর পরে।  তারপরে, তিনি পেশোয়ার বিশ্ববিদ্যালয় থেকে আর্টস ডিগ্রি এবং ইংল্যান্ডের কেমব্রিজ বিশ্ববিদ্যালয় থেকে ত্রিপোস ডিগ্রি অর্জন করেন। 

২৯ বছর ধরে তিনি পেশোয়ার বিশ্ববিদ্যালয়ের ইংরেজি বিভাগের শিক্ষক ও চেয়ারম্যানের দায়িত্ব পালন করেছিলেন।

বই
--

* *Remote Beginnings*
* *Compass of love and other poems*
* *Recognitions*
* *Before the Carnations Wither*

অধ্যাপক দাউদ কামাল উর্দু থেকে ইংরেজিতে অনুবাদ করেছিলেন ফয়েজ আহমেদ ফয়েজ ও মির্জা গালিবের কয়েকটি নির্বাচিত কবিতা।

পুরস্কার এবং স্বীকৃতি
---------------------

বলা হয়ে থাকে যে ১৯৭০ এর দশকে তিনি "মার্কিন যুক্তরাষ্ট্রের ট্রিটন কলেজ কর্তৃক স্পনসরিত তিনটি আন্তর্জাতিক কবিতা প্রতিযোগিতায় তিনটি স্বর্ণপদক জিতেছিলেন" 

১৯৮৭ সালে তিনি *ফয়েজ আহমেদ ফয়েজ* পুরস্কার এবং ১৯৯০ সালে পাকিস্তানের রাষ্ট্রপতির কাছ থেকে মরণোত্তর *প্রাইড অফ পারফরম্যান্স* পুরস্কার পেয়েছিলেন।

মৃত্যু
------

অধ্যাপক দাউদ কামাল ১৯৮৭ সালের ৫ ডিসেম্বর যুক্তরাষ্ট্রে মারা যান। পরে তাঁকে একই বিশ্ববিদ্যালয়ের কবরস্থানে দাফন করা হয় যেখানে তিনি ২৯ বছর ধরে পড়াশোনা করেছিলেন, পশত একাডেমির সামনে পেশোয়ারের কবরস্থান।

তথ্যসূত্র
---------

1. 1 2 3 4 5  Shinwari, Sher Alam (৬ ডিসেম্বর ২০১৪)। "English poet late Professor Daud Kamal paid tribute for his literary work"। Dawn (newspaper)। সংগ্রহের তারিখ ২২ জুন ২০১৯।
2. ↑  *Journal of the Research Society of Pakistan*, vol. 32, p. 67
3. ↑  Daud Kamal, *Four contemporary poets : English translation of Urdu poems*, 1992, p. 134
4. 1 2  "Genesis of University of Peshawar"
5. ↑  Muneeza Shamsie, *A Dragonfly in the Sun: An Anthology of Pakistani Writing in English*, Oxford University Press (1997), p. 82
6. 1 2 3  "Celebrating the unsung: After the carnations wither"। The Express Tribune (newspaper)। ৫ ডিসেম্বর ২০১৩। সংগ্রহের তারিখ ২২ জুন ২০১৯।
7. ↑  Ikram Azam, *Literary Pakistan*, Nairang-e-Khayal Publications (1989), p. 86
**আওস ইবনে খালিদ ইবনে কুরত আল আনসারী আন নাজ্জারি** মুহাম্মাদের একজন বিখ্যাত আরব এবং আনসার সাহাবা ছিলেন। তবে তিনি সাহাবা কিনা সেটা নিয়ে মতানৈক্য রয়েছে।

জন্ম ও পরিচয়
-------------

তিনি সৌদি আরবের মদিনা শহরে জন্মগ্রহণ করেছিলেন এবং একজন আনসারী সাহাবা ছিলেন। যদিও অনেক রিজাল বিশেষজ্ঞ তার নাম সাহাবাদের নামে অন্তর্ভুক্ত করেননি। তবে অধিকাংশ ইতিহাসবিদদের ধারণা তিনি অবশ্যই সাহাবাদের অন্তর্ভুক্ত। তবে এটা সুনিশ্চিত যে তার পুত্র সাফওয়ান ইবনে আওস একজন প্রসিদ্ধ তাবেয়ী ছিলেন।

পরিবার
------

আওস ইবনে খালিদ ইবনে কুরত প্রথম বিবাহ করেন আবু আইয়ুব আল আনসারীর কন্যা আমরা বিনতে আইয়ুবকে এবং দ্বিতীয় বিবাহ করেন রাবি ইবনে কায়স ইবনে আমিরের কন্যা নাইলা বিনতে রাবীকে। তার স্ত্রী নাইলা বিনতে রাবী উম্মু সাফওয়ান নামে সুপরিচিত।

সাহাবা কিনা তা নিয়ে মতবিরোধ
----------------------------

কিছু কিছু জীবনী বিশেষজ্ঞ তিনি সাহাবা নয় এটা উল্লেখ করলেও অধিকাংশ ইতিহাসবিদ ও বিশেষজ্ঞ বলছেন তার পুত্র সাফওয়ান ইবনে আওস একজন তাবেয়ী। তাই এইদিক পর্যালোচনা করে বলা যায় আওস ইবনে খালিদ ইবনে কুরত যদি মুহাম্মাদের নবুয়ত পূর্ব জীবনে মৃত্যুবরণ করতেন তাহলে তার পুত্র সাফওয়ান একজন সাহাবা হতেন। একই সাথে এও বলা যায় যে আওস ইবনে খালিদ ইবনে কুরত মুহাম্মাদের নবুয়ত পরবর্তী সময়ে মৃত্যুবরণ করেছেন। আর মদিনায় মুহাম্মাদ মৃত্যুবরণ পর্যন্ত কোন আনসারীই কাফির ছিলেন না। এজন্য সুস্পষ্ট ভাবে বলা যায় তিনি একজন সাহাবা ছিলেন।

তথ্যসূত্র
---------

1. ↑  *ইসলামী বিশ্বকোষ ১ম খণ্ড - ১০৭ পৃষ্ঠা*।
2. ↑  *ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮৩], মিশর ১৩৫৮ হিজরি*।
**বিজয় যাদব** (গুজরাটি: વિજય યાદવ; জন্ম: ১৪ মার্চ, ১৯৬৭) উত্তরপ্রদেশের গন্ডা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হরিয়ানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে আক্রমণধর্মী ব্যাটিংশৈলী প্রদর্শন করতেন তিনি।

প্রথম-শ্রেণীর ক্রিকেট
---------------------

১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত বিজয় যাদবের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯০-এর দশকের সূচনালগ্নে ভারত দলে খেলার জন্যে বিজয় যাদবকে আমন্ত্রণ জানানো হয়। ক্যাচ গ্লাভস বন্দী করানোয় দক্ষতার পরিচয় দিয়েছেন।

কপিল দেব ও চেতন শর্মা’র বোলিংয়ে যথেষ্ট সহায়তার হাত প্রশস্ত করেছেন হরিয়ানা দলকে। নিচেরসারির ব্যাটসম্যান হিসেবে তিনি নিপুণতার সাথে রান সংগ্রহে তৎপরতা দেখিয়েছেন। ব্যাটিং ও উইকেট-রক্ষণে তার এ দৃঢ়তা সীমিত ওভারের সাথে সমার্থক ছিল।

১৯৯০-৯১ মৌসুমে হরিয়ানা দলের রঞ্জী ট্রফির শিরোপা বিজয়ে বিরাট ভূমিকা রাখেন। রান সংগ্রহের পাশাপাশি ২৪ ক্যাচ ও ছয়টি স্ট্যাম্পিং ঘটিয়েছিলেন। পরের মৌসুমে তিনি আরও ভালোমানের খেলা উপহার দেন। ব্যাট হাতে আরও ভালো খেলেন এবং আরও ২৫টি ডিসমিসালে ভূমিকা রাখেন। এ ধরনের খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে কিরণ মোরে’র সহকারী হিসেবে গমন করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে ও ঊনিশটি একদিনের আন্তর্জাতিকে অংশগ্রহণ করেছেন বিজয় যাদব। ১৩ মার্চ, ১৯৯৩ তারিখে দিল্লিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৫ ডিসেম্বর, ১৯৯২ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ১৯৯৪ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি।

ঘরোয়া ক্রিকেটে সুন্দর খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে যান। কিন্তু, তাকে টেস্ট খেলানো হয়নি। ১৯৯৩ সালে জিম্বাবুয়ের বিপক্ষে একমাত্র টেস্টে অংশ নেন। স্ট্যাম্পের সামনে ও পিছনে বেশ ক্রীড়ানৈপুণ্যের স্বাক্ষর রাখেন। জিম্বাবুয়ের বিপক্ষে অভিষেক টেস্ট খেলার পর ১৯৯৩-৯৪ মৌসুমে শ্রীলঙ্কা গমন করেন। এবারও তাকে কিরণ মোরে’র সহকারী হিসেবে থাকতে হয়। তবে, কিরণ মোরের আন্তর্জাতিক খেলোয়াড়ী জীবনে স্থবিরতা ভাব লক্ষ্য করা গেলে তাকে পাশ কাটিয়ে নয়ন মোঙ্গিয়াকে ভারতের প্রথম পছন্দের উইকেট-রক্ষক হিসেবে রাখা হয়। এরপর বিজয় যাদব আর কয়েকটিমাত্র ওডিআইয়ে অংশ নিয়েছিলেন।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ১৩ সেপ্টেম্বর ২০২০।

আরও দেখুন
---------

* বিনোদ কাম্বলি
* গোগুমল কিষেনচন্দ
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিজয় যাদব উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিজয় যাদব  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Article on Car Accident  ওয়েব্যাক মেশিনে আর্কাইভকৃত ১২ মার্চ ২০১২ তারিখে
*Uca pugnax* নামের একটি কাঁকড়া সদৃশ প্রাণীর দুটি ভিন্ন আকারের দাঁড়া, (প্রাণীটির সাপেক্ষে) বামপাশের দাঁড়াটি বড় এবং ডানপাশেরটি ছোট আকারের।
**দাঁড়া** হলো কিছু আর্থ্রোপডদের কতিপয় অঙ্গ-প্রত্যঙ্গের শেষে বা অগ্রপ্রান্তে বিদ্যমান নখর বা ধারালো নখসদৃশ একটি অঙ্গ। ইংরেজিসহ বেশকিছু ভাষায় এটিকে চেলা (/ˈkiːlə/) বলা হয়। চেলা নামটি গ্রীক χηλή শব্দ থেকে এসেছে নব্য লাতিন শব্দ চেলার মাধ্যমে। এর বহুবচন হলো চেলাই। চেলা বা দাঁড়া রয়েছে এমন পাগুলোকে চেলিপিড বা দাঁড়াই বলা হয়। বেশিরভাগ দাঁড়া বাঁকা এবং তাতে নখরের মতো ধারালো খাঁজ থাকায় এটিকে সাধারণভাবে নখর বলেও ডাকা হয়।

তথ্যসূত্র
---------

1. ↑  Dean Pentcheff। "Chela"। *Crustacea glossary*। Natural History Museum of Los Angeles County। আগস্ট ১৬, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১১।
2. ↑  George Gordh, Gordon Gordh & David Headrick (২০০৩)। *A Dictionary of Entomology*। CAB International। পৃষ্ঠা 182। আইএসবিএন 978-0-85199-655-4।
3. ↑  Dean Pentcheff। "Cheliped"। *Crustacea glossary*। Natural History Museum of Los Angeles County। এপ্রিল ২৬, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১১।